Si Vladimir Vladimirovich Putin nagsirbe komo ikaduwang Presidente kan Russian Federation asin siya an Primer Ministro kan Rusya ngonyan. Siya pa man an Chairman kan United Russia asin Chairman kan Council of Ministers of the Union of Russia and Belarus. Nagin siyang Presidente na temporaryo kan Des. 31, 1999 kan si Presidente Boris Yeltsin nagretiro nin bigla. Si Putin ginana an 2000 na eleksyon presidensyal asin kan 2004 naelegir siya otro para sa ikaduwang turno na nagdurar hanggan Mayo 7, 2008.